Epätoivon tunnit

Epätoivon tunnit () on vuonna 1990 ilmestynyt Michael Ciminon ohjaama neo noir -tyylinen toimintatrillerielokuva. Se on uusintaversio vuonna 1955 ilmestyneestä William Wylerin ohjaamasta samannimisestä elokuvasta. Elokuvassa pääosia esittävät Mickey Rourke ja Anthony Hopkins. Sivuosia esittävät muunmuassa Mimi Rogers, Kelly Lynch, Lindsay Course ja Elias Koteas.
Juoni.
Utahilainen asianajaja Nancy Breyers (Kelly Lynch) on rakastunut asiakkaaseensa Michael Bosworthiin (Mickey Rourke), joka on älykäs sosiopaatti. Michael on oikeuden edessä syytettynä useista rikoksista. Istunnosta pidetyn tauon aikana Nancy salakuljettaa hänelle aseen. Michael tappaa häntä vahtineen vartijan taittamalla tämän niskan ja pakenee Nancyn kanssa oikeussalista.
Michael joutuu jättämään Nancyn taakseen ja tämä valehtelee poliiseille Michaelin pitäneen häntä vankinaan aseella uhaten. Michael pakenee autolla veljensä Wallyn (Elias Koteas) ja yhteistyökumppaninsa Albertin (David Morse) kanssa. He vaihtavat syrjäseudulla autonsa toiseen autoon, jonka Nancy oli jättänyt sinne heitä varten.
Sillä välin palkittu Vietnamin sodan veteraani Tim Cornell (Anthony Hopkins) saapuu ex-vaimonsa Noran (Mimi Rogers) kotiin. Heillä on yhdessä kaksi lasta; 15-vuotias tytär May ja 8-vuotias poika Zack. Tim ja Nora erosivat koska Tim petti Noraa nuoremman naisen kanssa, mutta Timillä on yhä tunteita Noraa kohtaan ja hän yrittää sopia tämän kanssa.
Michael, Wally, ja Albert tarvitsevat piilopaikan siihen asti kunnes Nancy ottaa heihin yhteyttä ja sattumanvaraisesti he päätyvät valitsemaan Cornellien talon tähän tarkoitukseen. He ottavat perheenjäsenet yksi kerrallaan vangeikseen.
Kokenut FBI-agentti Brenda Chandler (Lindsay Crouse) arvaa että Nancy on valehdellut heille. Hän päästää Nancyn vapaaksi mutta seuraa tämän jokaista liikettä. Lopulta Nancy pääty tekemään Brendan kanssa sopimuksen, jossa hänen tuomiotaan lievennetään jos hän suostuu pettämään Michaelin.
Zack yrittää paeta ikkunasta ja törmää kiinteistövälittäjä Ed Tallentiin, joka on tullut keskustelemaan Cornellien kanssa talon myymisestä. Michael pakottaa Edin siirtymään talon sisälle ja ampuu hänet. Albert ahdistuu ja päättä että hän haluaa lähteä omille teillensä. Michael päästää Albertin lähtemään sillä ehdolla että hän piilottaa Edin ruumiin matkansa varrella. Albertin auto juuttuu metsikköön ruumista piilottaessa ja hän menee verellä itsensä sotkeneena pienelle huoltoasemalle, jossa asioivat ihmiset soittavat poliisille. Poliisit jahtaavat Albertia joentörmälle ja ampuvat hänet.
Nancy menee taloon sisälle ja FBI piirittää sen. Michael käskee Timin käydä pihalla Nancyn autossa. FBI agentti Chandler on piiloutunut autoon ja antaa Timille aseen josta hän poistaa ammukset. Michael ottaa kyseisen aseen Timiltä kun hän palaa taloon. Michael aiheuttaa ampumavälikohtauksen, jossa Wally haavoittuu vakavasti ja kaatuu järkyttyneen Nancyn päälle. Tim ottaa Wallyn aseen. Michael osoittaa Noraa Timiltä ottamallaan aseella ja uhkaa ampua hänet, jos Tim ei tottele. Michael huomaa että ase onkin tyhjä minkä jälkeen Tim raahaa hänet alakertaan. Michael poistuu talosta ja FBI ampuu hänet pihalla.
Tuotanto.
Alunperin Christopher Cainin oli tarkoitus toimia elokuvan ohjaajana, mutta hän lähti projektista ja William Friedkin tuli hänen tilalleen. Kun myös Friedkin oli lähtenyt, ehdotti pääosan esittäjä Mickey Rourke ohjaajaksi Michael Ciminoa, jonka kanssa hän oli työskennellyt aikiasemmin. Lawrence Konner ja Mark Rosenthal vastasivat käsikirjoituksesta, mutta hekin lähtivät projektista joten Cimino teki uuden käsikirjoituksen yhdessä Joseph Hayesin kanssa, joka oli alkuperäisen Despetate hours novellin kirjoittanut kirjailija.
Huhujen mukaan "Epätoivon tunnit" oli alkuperäisessä muodossaan kaksi ja puoli tuntia pitkä, mutta tuottajat pilasivat sen muutoksillaan. Tästä seurasi huonosti leikattu elokuva, jonka juonessa on aukkoja. Vuonna 2005 Michael Cimino kertoi Cinema Portuguesa-instituutiossa vieraillessaan eräästä poistetusta kohtauksesta, jota kuvatessa taivaalta oli alkanut odottamattomasti satamaan lunta isoina hiutaleina. Cimino kertoi myös kyseistä kohtausta varten pyytäneensä salaa Lindsay Crousea suutelemaan Kelly Lynchia huulille kertomatta Lynchille tästä ollenkaan. Poistetuista kohtauksista on kuitenkin jäänyt todisteeksi vain muutama kuvakaappaus.
Vastaanotto.
"Epätoivon tunnit" oli taloudellinen tappio ja se sai pääasiassa kielteisiä arvioita. Rotten Tomatoes -sivuston keräämästä 14 eri kriitikon elokuvalle antamasta arvostelusta 29% on positiivisia ja sille on annettu arvosana "mätä".
Film-O-Holic-sivuston arvostelija Janne Rosenqvist antoi elokuvalle kaksi tähteä ja sanoi arvostelussaan että sille "on vaikea keksiä olemassaolon oikeutusta". Hän kritisoi muunmuassa elokuvan tarinaa ja näyttelysuorituksia.